**Ella King Russell Torrey** (født 7. august 1925 i Philadelphia i Pennsylvania i USA, død 13. april 2020 i Philadelphia) var *public information officer* for Eleanor Roosevelt og mottaker av De Forente Nasjoners *Human Rights Hero Award*, og en menneskrettighetsaktivist.

Liv og virke
------------

### Bakgrunn

Ella King Russell ble født i Philadelphia som datter av Norman F.S. og Ella D. Russell. Familien bodde i Edgewater Park i New Jersey. Hun fikk på Agnes Irwin School i Bryn Mawr i Pennsylvania. Hun ville gjerne være danserinne, og prøvedanset for The Rockettes etter skuleavslutning, men ble ikke tatt opp i dansekompaniet.

Russell tok *bachelor* i engelsk ved Bennington College i 1947. Hun forsatte studiene ved University of Pennsylvania, men flyttet til Paris seks måneder før hun mottok mastergraden.

### Karriere

Ella King Russell ble moteredaktør for *Chicago Tribunes* Paris-byrå og deretter redaktør ved Paris-byrået for den egyptiske avisen *Al-Misri*. Hun vendte tilbake til USA i 1949 og begynte som *information officer* ved De Forente Nasjoner der hun skrev rapporter om møter i Sikkerhetsrådet, generalforsamlingen og fra FN-komiteene. Mens hun var ved FN var hun også *public information officer* for Eleanor Roosevelt. Hun tok seg av Roosevelts korrespondanse, skrev taler, og var ofte hennes stand-in på møter i FNs menneskerettighetskommisjon. Russell fortsatte ved FN etter at Roosevelt hadde sluttet.

Ella King Russell giftet seg med Carl G. Torrey i 1954. Paert bodde i Cambridge under Carls tid ved Harvard Business School. De flyttet til Bethlehem i Pennsylvania der Ella ble direktør for det lokale World Affairs Council. De flyttet igjen, til Evansville i Indiana der Carl fikk en stilling hos *Mead Pharmaceuticals*. Carl bidro til å utvikle Enfamil babyformula under sin tid med Mead. Paret fikk fire barn og de flyttet til bydelen Chestnut Hill i Philadelphia i 1970.

Ella King Russell Torrey var administrerende direktør tor *International Visitors Council of Philadelphia* fra 1977 til 1987. Hun pensjonerte seg da han var 62 år gammel, men fortsatte med frivillig arbeid.

Hun mottok *United Nations Human Rights Hero Award* fra *United States Mission to the United Nations* i 2015.

Hun døde av komplikasjoner relatert til covid-19 den 14. april 2020, i en alder av 94 år.

Referanser
----------

1. 1 2 3 4   Sue Ann Rybak, «Obituary: Ella King Russell Torrey, human rights activist, environmentalist», verkets språk engelsk, utgitt 28. april 2020, besøkt 6. juli 2020[Hentet fra Wikidata]
2. 1 2 3 4 5 6 7   «Ella King Russell Torrey, who dedicated her life to peace and human rights, dies at 94», publisert i The Philadelphia Inquirer, verkets språk engelsk, utgitt 30. april 2020, besøkt 17. juni 2020[Hentet fra Wikidata]
3. ↑   U.S. deaths near 100,000, an incalculable loss, besøkt 27. mai 2020[Hentet fra Wikidata]
4. 1 2 3 4  Rybak, Sue Ann (5. april 2017). «At 91, recalling Rockettes’ tryout, Roosevelt connection». *Chestnut Hill Local Philadelphia PA* **(engelsk)**. Besøkt 22. april 2020.
5. 1 2 3 4 5 6  Cook, Bonnie L. «Ella King Russell Torrey, who dedicated her life to peace and human rights, dies at 94». *www.inquirer.com* **(engelsk)**. Besøkt 22. april 2020.
6. 1 2 3 4  Contributor (24. mars 2011). «She was an aide to Eleanor Roosevelt, Ella Torrey: 50 years working for international peace». *Chestnut Hill Local Philadelphia PA* **(engelsk)**. Besøkt 22. april 2020.
7. ↑  «United Nations Hosts 12th Annual International Human Rights Summit». *PRWeb*. Besøkt 22. april 2020.